Spisak džamija u Sandžaku

Ovaj spisak obuhvata sve postojeće džamije u Sandžaku, kulturno-historijskoj regiji u kojoj većinu stanovništva čine Bošnjaci, a koja je danas podijeljena između Crne Gore i Srbije.

## Crna Gora 
### Berane 
* Gradska džamija u Beranama. Izgrađena je 1997. Vakif džamije bio je džemat. Od pratećih objekata, džamija ima mezaristan, abdesthanu, gasulhanu i kancelarije Odbora Islamske zajednice. U džamiji se obavljaju svi dnevni namazi.
* Mesdžid u Beranama. Izgrađen je krajem 19. vijeka. Vakif mesdžida bio je džemat. Od pratećih objekata, mesdžid ima gasulhanu, abdesthanu i česmu.

### Bijelo Polje 
* Džamija u Bioči. Izgrađena je krajem 16. ili početkom 17. vijeka, a obnovljena je 2014. Vakifi džamije bili su džemat i Zajednica sandžačke dijaspore (munara). Od pratećih objekata, džamija ima mezaristan. U džamiji se klanjaju samo džume i teravije.
* Džamija u Bistrici. Izgrađena je u prvoj polovini 19. vijeka, a obnovljena je 1970. Vakifi džamije bili su džemat i Avdul-beg Hasanbegović. Od pratećih objekata, džamija ima gasulhanu i abdesthanu.
* Džamija u Crnči. Izgrađena je 2006. Vakifi džamije bili su džemat i Mitko Bećirović. Od pratećih objekata, džamija ima abdesthanu.
* Džamija u Dobrakovu. Džamija je izgrađena 1999, a munara 2007. Vakifi džamije bili su džemat i Mujo Hasanović (plac). Od pratećih objekata, džamija ima abdesthanu. U džamiji se klanjaju džume i teravije.
* Džamija u Godijevu. Izgrađena je 2005. Vakif džamije bio je džemat. Od pratećih objekata, džamija ima abdesthanu.
* Džamija u Goduši. Građena je od 2009. do 2012. Vakif džamije bio je džemat. Od pratećih objekata, džamija ima gasulhanu i abdesthanu. U džamiji se klanjaju samo teravije. 
* Džamija u Gubavču. Izgrađena je 1829, a obnavljana je poslije Drugog svjetskog rata i 2007. Vakifi džamije bili su Hasan Hot, izaslanik skadarskog paše, i Gredići (zemljište). Od pratećih objekata, džamija ima gasulhanu i abdesthanu. U džamiji se klanjaju džume i teravije.
* Džamija u Kanjama. Podignuta je na temeljima starog mekteba od 1996. do 1998. Vakif džamije bio je džemat. Od pratećih objekata, džamija ima gasulhanu i abdesthanu. U džamiji se klanjaju džume i teravije.
* Džamija u Koritima. Izgrađena je 1912, a obnavljana je 1967. i 2006. Vakif džamije bio je džemat. Od pratećih objekata, džamija ima abdesthanu. U džamiji se klanjaju samo teravije.
* Džamija u Loznoj. Nije poznato kada je džamija izgrađena, a obnovljena je 1990. Vakif džamije bio je džemat. Od pratećih objekata, džamija ima gasulhanu, abdesthanu i mezaristan.
* Džamija u Nedakusima. Građena je od 2011. do 2014. Vakif džamije bio je džemat. Od pratećih objekata, džamija ima gasulhanu i abdesthanu. Aktivna je tokom cijele godine.
* Džamija u Rasovu. Džamija postoji od davnina, a spalili su je četnici Koste Pećanca 1921. Na istim je temeljima građena 2000. i 2001. Vakif džamije bio je džemat. Od pratećih objekata, džamija ima abdesthanu i gasulhanu. U džamiji se obavljaju svi dnevni namazi.
* Džamija u Sutivanu. Izgrađena je 1870, a obnavljana je nekoliko puta. Vakif džamije bio je džemat. Od pratećih objekata, džamija ima gasulhanu, abdesthanu i mezaristan. U džamiji se klanjaju džume i teravije.
* Gradska džamija u Bijelom Polju, poznata i kao Jusufa džamija. Džamija je izgrađena 1741, a obnovljena je 2001. Ne zna se ko je bio vakif. Od pratećih objekata, džamija ima gasulhanu, abdesthanu, mezaristan, kancelarije Islamske zajednice, mektebske učionice i dva imamska stana. U džamiji se obavljaju svi dnevni namazi.
* Mehmed Ćor-pašina džamija u Ivanju. Nije poznato kada je džamija izgrađena. Spaljena je za vrijeme Drugog svjetskog rata, a obnovljena je 2006. Vakif džamije bio je džemat. Od pratećih objekata, džamija ima abdesthanu. U džamiji se klanjaju samo teravije.
* Mesdžid u Kukuljama. Izgrađen je 2001. Vakif mesdžida bio je džemat. Od pratećih objekata, mesdžid ima gasulhanu i abdesthanu. U mesdžidu se klanjaju samo teravije.
* Mesdžid u Metanjcu. Izgrađen je 1998. Vakif mesdžida bio je džemat. Od pratećih objekata, mesdžid ima abdesthanu. U mesdžidu se klanjaju samo teravije.
* Mesdžid u Milovu. Izgrađen je 2007. Vakif mesdžida bio je džemat. Od pratećih objekata, mesdžid ima gasulhanu i abdesthanu. U mesdžidu se klanjaju samo teravije.

### Gusinje 
* Čekića džamija u Gusinju. Izgrađena je 1687, a obnovljena je 1972. Vakif džamije bilo je bratstvo Čekića. Od pratećih objekata, džamija ima abdesthanu.
* Ćosovića džamija u Ćosovićima. Izgrađena je 1867. Vakif džamije bio je džemat. Od pratećih objekata, džamija ima abdesthanu. U džamiji se klanjaju samo teravije.
* Džamija u Gornjem Vusanju. Izgrađena je 1710, a obnovljena je 1970. Vakif džamije bio je džemat. Od pratećih objekata, džamija ima abdesthanu. Džamija nije u funkciji.
* Džamija u Kruševu. Izgrađena je 2003. Vakif džamije bio je džemat. Od pratećih objekata, džamija ima gasulhanu i abdesthanu. U džamiji se klanjaju samo teravije.
* Džamija u Martinovićima. Izgrađena je 1800, a obnovljena je 1967. Vakif džamije bio je džemat. Od pratećih objekata, džamija ima abdesthanu. Džamija nije u funkciji.
* Đonbalića džamija u Donjem Vusanju. Izgrađena je 1910, a obnovljena je 1981. Vakif džamije bio je džemat. Od pratećih objekata, džamija ima abdesthanu. Džamija nije u funkciji.
* Radončića džamija u Gusinju, poznata i kao Nova džamija. Vakif džamije bio je džemat. Izgrađena je 1899, a obnavljana je 1985. i 2001. Od pratećih objekata, džamija ima abdesthanu. U džamiji se obavljaju svi dnevni namazi.
* Vezirova džamija u Gusinju. Izgrađena je ili 1745. ili 1765. Vakif džamije bio je skadarski vezir Kara Mahmud-paša Bušatlija. Od pratećih objekata, džamija ima abdesthanu i šadrvan. U džamiji se obavljaju svi dnevni namazi.

### Petnjica 
* Adnanova džamija u Vrbici. Izgrađena je 1996. Vakifi džamije bili su braća Esad, Refik i Rifat Tiganj. Od pratećih objekata, džamija ima abdesthanu i šadrvan. U džamiji se klanjaju samo teravije.
* Džamija na Savin Boru. Džamija je izgrađena 1991, a munara 1998. Vakifi džamije bili su džemat i Musa Rastoder (plac). Od pratećih objekata, džamija ima abdesthanu. U džamiji se klanjaju džume i teravije.
* Džamija u Kalici. Izgrađena je 1996. Vakifi džamije bili su džemat i Bećir Osmanović (plac). Od pratećih objekata, džamija ima abdesthanu. Džamija je aktivna tokom ramazana.
* Džamija u Murovcu. Izgrađena je 1997. Vakif džamije bio je džemat. Od pratećih objekata, džamija ima abdesthanu. U džamiji se klanjaju samo teravije.
* Džamija u Petnjici. Izgrađena je u prvoj polovini 18. vijeka, a obnovljena je 1903. Vakif džamije bio je džemat. Od pratećih objekata, džamija ima abdesthanu, šadrvan, česmu i imamsku kuću. U džamiji se obavljaju svi dnevni namazi.
* Džamija u Trpezima. Izgrađena je 1990. Vakifi džamije bili su džemat i Salih Skenderović (plac). Od pratećih objekata, džamija ima gasulhanu i abdesthanu. U džamiji se klanjaju samo teravije.
* Džamija u Vrševu. Izgradnja džamije započela je 1997. i trajala je nekoliko godina. Vakifi džamije bili su džemat i Murat Hajdarpašić (plac). Od pratećih objekata, džamija ima gasulhanu, abdesthanu i mektebske učionice. U džamiji se klanjaju samo teravije.

### Plav 
* Džamija Sultanija u Plavu, poznata i kao Carska džamija. Izgrađena je 1907. Vakif džamije bio je osmanlijski sultan Abdul Hamid II. Od pratećih objekata, džamija ima abdesthanu i šadrvan. U džamiji se obavljaju svi dnevni namazi.
* Džamija u Bogajićima. Gradi se od 2010. Vakifi džamije su džemat, Dževat Canović (plac) i Dževat Cecunjanin (objekat). Od pratećih objekata, džamija ima gasulhanu i abdesthanu.
* Redžepagića džamija u Plavu. Izgrađena je 1774, a obnavljana je 1871, 1963, 1974. i 1993. Vakif džamije bila je Fatima, kćerka Redžep-age i žena skadarskog vezira Kara Mahmud-paše Bušatlije. Od pratećih objekata, džamija ima abdesthanu. U džamiji se obavljaju svi dnevni namazi.
* Stara džamija u Plavu, poznata i kao Carska džamija. Izgrađena je 1471, a obnavljana je 1887, 1970. i 1986. Od pratećih objekata, džamija ima abdesthanu i šadrvan. U džamiji se obavljaju svi dnevni namazi.
* Šabovića džamija u Plavu. Izgrađena je 1880. Vakif džamije bio je Haso Ferović. Od pratećih objekata, džamija ima gasulhanu, abdesthanu i turbe. U džamiji se obavljaju svi dnevni namazi.
* Šehidska džamija u Vojnom Selu. Gradi se od 2008. Vakifi džamije bili su džemat i Mersim Ziljkić (plac). Od pratećih objekata, džamija ima gasulhanu i abdesthanu.

### Pljevlja 
* Džamija u Rosuljama. Nije poznato kada je džamija izgrađena. Obnovljena je 1959. Vakif džamije bio je džemat. Od pratećih objekata, džamija ima abdesthanu. Džamija nije u funkciji.
* Hadži Alijina džamija u Pljevljima. Izgrađena je 1763. Vakif je bio Alija-efendija, sin Hasana Taslidžalija. Od pratećih objekata, džamija ima mezaristan, abdesthanu i šadrvan. U džamiji se obavljaju svi dnevni namazi.
* Hadži Zekerija džamija u Pljevljima, poznata i kao Serhat džamija. Izgrađena je 1607. Vakif je bio Hadži Zekerija. Od pratećih objekata, džamija ima mezaristan i mekteb. U džamiji se klanjaju samo teravije.
* Husein-pašina džamija u Pljevljima. Prvi put se spominje 1570. Vakif džamije bio je Husein-paša Boljanić. Od pratećih objekata, džamija ima gasulhanu, abdesthanu, mezaristan i sahat-kulu. U džamiji se obavljaju svi dnevni namazi.
* Rizvanija džamija u Pljevljima, poznata i kao Džamija hadži Rizvana Čauša. Izgrađena je 1609. Vakif je bio hadži Rizvan Čauš. Od pratećih objekata, džamija ima abdesthanu, gasulhanu i mezaristan. U džamiji se obavljaju svi dnevni namazi.

### Rožaje 
* Džamija sultana Murata II u Rožaju, poznata i kao Kurtagića džamija ili Gornja džamija. Ne zna se kada je tačno izgrađena. U izvorima se spominju 1450, 1455. i polovina 16. vijeka. Vakifom džamije smatra se osmanlijski sultan Murat II. Obnovljena je 2004. Od pratećih objekata, džamija ima gasulhanu, abdesthanu i turbe. U džamiji se obavljaju svi dnevni namazi.
* Džamija u Baću. Izgrađena je 1975. Vakif džamije bio je džemat. Od pratećih objekata, džamija ima abdesthanu. U džamiji se obavljaju svi dnevni namazi.
* Džamija u Balotićima. Građena je od 1985. do 1992, a svečano je otvorena 1995. Vakifi džamije bili su džemat i Arslan Salihović (plac). Od pratećih objekata, džamija ima abdesthanu. U džamiji se klanjaju samo džume i teravije.
* Džamija u Crnči, zaseoku Baća. Građena je 1996. i 1997. Vakifi džamije bili su džemat i Rašid Košuta (plac). Od pratećih objekata, džamija ima abdesthanu i mezaristan. U džamiji se klanjaju samo teravije.
* Džamija u Crnokrpama, poznata i kao Nova džamija u Biševu. Građena je 1997. i 1998. Vakifi džamije bili su džemat i Avdul Barjaktar (munara). Od pratećih objekata, džamija ima abdesthanu. U džamiji se klanjaju džume i teravije.
* Džamija u Dacićima. Izgrađena je 1995. Vakif džamije bio je Smail Dacić. Od pratećih objekata, džamija ima abdesthanu. U džamiji se klanjaju samo teravije.
* Džamija u Donjoj Lovnici. Građena je od 1990. do 1995. Vakifi džamije bili su džemat i Muhamed Ramović (munara). Od pratećih objekata, džamija ima abdesthanu. U džamiji se klanjaju samo teravije.
* Džamija u Ibarcu. Građena je od 1995. do 1997. Vakif džamije bio je Smail Dacić. Od pratećih objekata, džamija ima abdesthanu i mektebske učionice. U džamiji se obavljaju svi dnevni namazi.
* Džamija u Jablanici. Izgrađena je 2000. Vakifi džamije bili su džemat i Sefer Murić (plac). Od pratećih objekata, džamija ima abdesthanu. U džamiji se klanjaju samo teravije.
* Džamija u Kačarima, zaseoku Bukovice. Izgrađena je 1998. Vakifi džamije bili su džemat i Šaban Ibrahimović. Od pratećih objekata, džamija ima abdesthanu. U džamiji se klanjaju samo teravije.
* Džamija u Kalačima. Građena je od 1990. do 1995. Vakifi džamije bili su džemat i Meho Kalač (plac). Od pratećih objekata, džamija ima abdesthanu i česmu. U džamiji se klanjaju samo teravije.
* Džamija u Klancu. Građena je od 1987. do 1990. Vakif džamije bio je džemat. Od pratećih objekata, džamija ima abdesthanu. U džamiji se klanjaju samo teravije.
* Džamija u Koljenu. Građena je od 1988. do 1991. Vakifi džamije bili su džemat, Mejra Dedeić (plac) i Smail Dacić. Od pratećih objekata, džamija ima abdesthanu. U džamiji se klanjaju džume i teravije.
* Džamija u Paučini. Izgrađena je 1998. Vakif džamije bio je džemat. Od pratećih objekata, džamija ima abdesthanu. U džamiji se klanjaju samo teravije.
* Džamija u Radetini. Građena je od 1989. do 1999. Vakifi džamije bili su džemat i Soko Šutković (plac). Od pratećih objekata, džamija ima abdesthanu i mezaristan. U džamiji se klanjaju samo teravije.
* Džamija u Ramovićima, zaseoku Donje Lovnice. Građena je od 1990. do 1995. Vakifi džamije bili su džemat i Kadrija (plac), Muhamed (munara), Sadrija i Šaban Ramović (plac). Od pratećih objekata, džamija ima abdesthanu. U džamiji se klanjaju samo teravije.
* Džamija u Seošnici. Izgrađena je 1999. Vakifi džamije bili su džemat i Hamdija Muratović (munara). Od pratećih objekata, džamija ima abdesthanu. U džamiji se klanjaju samo teravije.
* Kučanska džamija u Rožaju, poznata i kao Donja džamija. Vakif džamije bio je kučanski džemat. Ne zna se kada je tačno izgrađena. U izvorima se spominju 1779, 1797, 1819. i 1830. Od pratećih objekata, džamija ima gasulhanu i abdesthanu. U džamiji se obavljaju svi dnevni namazi.
* Nokićka džamija u Suhom Polju, zaseoku Ibarca. Džamija je izgrađena 1997, a munara 2004. Vakifi džamije bili su džemat, Metko Gusinjac (plac), Alija Pepić, Ramiz Balkan i Numan Halilović. Od pratećih objekata, džamija ima gasulhanu i abdesthanu. U džamiji se obavljaju svi dnevni namazi.
* Stara džamija u Biševu. Izgrađena je 1820. Vakif džamije bio je hadži Mujaga Biševac. Od pratećih objekata, džamija ima abdesthanu. U džamiji se klanjaju samo teravije.

## Literatura 
* Hadžić, Fatih (2014). *Džamije u Sandžaku*. Rožaje: Avlija.

## Reference 
Kategorija:Sandžak
Kategorija:Spiskovi vezani za Sandžak